**Ministru kabineta rīkojuma projekta „Par valsts meža zemes nodošanu Smiltenes novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „a” apakšpunkts un Publiskas personas mantas atsavināšanas likuma (turpmāk – Atsavināšanas likums) 5. panta pirmā daļa, 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 5. panta pirmā daļa un 43. pants nosaka, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „a” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tai skaitā ceļu būvniecībai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kas nosaka, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ielu un ceļu būvniecība, rekonstruēšana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma reglamentē Ministru kabineta 2006. gada 19. septembra noteikumi Nr. 776 „Valsts meža zemes atsavināšanas kārtība”. Nekustamais īpašums „Ceļš Jaunpriedaines–Spicieri” (kadastra Nr.9470 003 0397) Launkalnes pagastā, Smiltenes novadā, kas sastāv no trim zemes vienībām (zemes vienības ar kadastra apzīmējumu 9470 003 0388, zemes vienības ar kadastra apzīmējumu 9470 003 0396 un zemes vienības ar kadastra apzīmējumu 9470 001 0028) 1,78 ha kopplatībā (turpmāk – nekustamais īpašums „Ceļš Jaunpriedaines–Spicieri”) 2015. gada 1. aprīlī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Launkalnes pagasta zemesgrāmatu nodalījums Nr.100000543321). Zemkopības ministrija 2015. gada 27. maijā no Smiltenes novada domes saņēma vēstuli (Nr.4-3/1209) un tai pievienoto lēmumu ar ierosinājumu nodot bez atlīdzības Smiltenes novada pašvaldībai nekustamo īpašumu „Ceļš Jaunpriedaines–Spicieri”, kas nepieciešams likumā „Par pašvaldībām” 15. panta pirmās daļas 2. punktā un 10. punktā noteikto pašvaldības autonomo funkciju īstenošanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecību, rekonstruēšanu un uzturēšanu) un sekmēt saimniecisko darbību, rūpējoties par bezdarba samazināšanu. Smiltenes novada dome pieņēma lēmumu (2015. gada 29. aprīļa lēmums Nr. 7, 25. §) ierosināt nekustamā īpašuma „Ceļš Jaunpriedaines–Spicieri” ar kopējo platību 1,78 ha, kurš ierakstīts zemesgrāmatā uz valsts vārda Zemkopības ministrijas personā, atsavināšanu un nodošanu bez atlīdzības Smiltenes novada pašvaldības īpašumā. Smiltenes novada dome 2015. gada 14. jūlija izziņā Nr. 4-3/1590 apliecina, ka atbilstoši Smiltenes novada teritorijas plānojumam un tā sastāvā ietilpstošajam Launkalnes pagasta teritorijas plānojumam 2007.–2019. gadam (apstiprināts ar Smiltenes novada domes 2009. gada 30. septembra saistošajiem noteikumiem Nr. 9/09 „Par Smiltenes novada teritorijas plānojumiem”) nekustamā īpašuma „Ceļš Jaunpriedaines–Spicieri” esošais un plānotais (atļautais) izmantošanas veids ir „meža ceļš”.Akciju sabiedrība „Latvijas valsts meži” kā valsts meža īpašuma pārvaldītājs un apsaimniekotājs 2015. gada 13. jūlija vēstulē (Nr.4.1-1.2\_053z\_101\_15\_177) informēja, ka neiebilst pret nekustamā īpašuma „Ceļš Jaunpriedaines–Spicieri” nodošanu Smiltenes novada pašvaldībai, kā arī iesniedza nekustamā īpašuma „Ceļš Jaunpriedaines–Spicieri” sastāvā ietilpstošo zemes vienību robežu, situācijas un apgrūtinājumu plānus.Atbilstoši Nekustamā īpašuma valsts kadastra informācijas sistēmas datiem nekustamā īpašuma „Ceļš Jaunpriedaines–Spicieri” sastāvā ietilpstošo zemes vienību lietošanas mērķis ir – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101).Atbilstoši zemes vienību platības sadalījumam pa lietošanas veidiem nekustamā īpašuma „Ceļš Jaunpriedaines–Spicieri” sastāvā ietilpstošās zemes vienības ar kadastra apzīmējumu 9470003 0388 visu platību 0,4 ha un zemes vienības ar kadastra apzīmējumu 9470 003 0396 visu platību 0,48 ha aizņem zemes lietojuma veids „zeme zem ceļiem”. Zemes vienības ar kadastra apzīmējumu 9470 001 0028 (0,9 ha kopplatībā) platību 0,41 ha aizņem zemes lietojuma veids „zeme zem ceļiem”, 0,05 ha – zemes lietojuma veids „zeme zem ūdeņiem” un 0,44 ha – zemes lietojuma veids „pārējās zemes”.Ministru kabineta rīkojuma projekta būtība ir atļaut Zemkopības ministrijai nodot bez atlīdzības Smiltenes novada pašvaldības īpašumā valsts meža zemi – nekustamo īpašumu „Ceļš Jaunpriedaines–Spicieri” – pašvaldības autonomās funkcijas veikšanai – ceļu būvniecībai, vienlaikus nosakot, ka gadījumā, ja nekustamais īpašums netiks izmantots norādītās pašvaldības autonomās funkcijas veikšanai, Smiltenes novada pašvaldībai ir pienākums bez atlīdzības nodot to atpakaļ valstij. |
| 3. | Projekta izstrādē iesaistītās institūcijas | Zemkopības ministrija  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Smiltenes novada pašvaldība segs izdevumus, kas saistīti ar nekustamā īpašuma „Ceļš Jaunpriedaines–Spicieri” pārreģistrāciju uz Smiltenes novada pašvaldības vārda. |

**Anotācijas II, IV un V sadaļa – projekts šīs jomas neskar.**

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības locekļiem netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija un Smiltenes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, kā arī rīkojuma projekts neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošo institūciju ietvaros ar tām pieejamiem resursiem. |
| 3. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministrs J.Dūklavs

22.09.2015. 15:52

1173

A.Staškova, 67027345

Anda.Staskova@zm.gov.lv